บิ๊กตู่ ปัดแอบตั้งพรรคการเมือง บอกประชามติไม่ผ่าน ก็ร่างใหม่
นายกฯ ซัด ร่าง รธน.ฉบับ กรธ. ระบุทีมงานเดียวกันที่ทำงานเพื่อประเทศชาติ เผยสำรวจพบชาวบ้าน ที่ให้ความสนใจ รธน. 40% แต่ส่วนใหญ่บอกไม่รู้เรื่อง รธน. ไม่รู้จัก กรธ.ชี้หากประชามติไม่ผ่าน ก็ร่างใหม่ เผย ครม.ไฟเขียวงบฯ 2,991 ล้านบาท ให้กกต.ทำประชามติ ปฏิเสธแอบตั้งพรรคการเมือง สานต่อบริหารประเทศ ขอสื่อบอกตัวย่อนายกฯ คนใหม่ที่ คสช.วางไว้ ย้ำต้องเกิดวิกฤติจึงจะมีนายกฯคนนอก ชี้ม้ามืดอยู่ที่ประชาชน,เมื่อวันที่ 12 เม.ย.59 ที่ทำเนียบรัฐบาล พล.อ.ประยุทธ์ จันทร์โอชา นายกรัฐมนตรีและหัวหน้าคณะรักษาความสงบแห่งชาติ (คสช.) กล่าวภายหลังการประชุม ครม. ถึงกรณีพรรคการเมืองไม่เห็นด้วยกับคำถามพ่วงประชามติว่า หากไม่เห็นด้วยก็ไม่สนใจ การตัดสินใจเป็นหน้าที่ของสภานิติบัญญัติแห่งชาติ (สนช.) ที่คิดมาอย่างนั้น และไม่ได้มาถามตนเลย เพราะถือเป็นกติกาตามรัฐธรรมนูญ ทำไมไม่ถามเหตุผลจาก สนช. ที่ต้องเขียนขึ้นมา เพราะสนช. อยากให้ตนสืบทอดอำนาจ หรืออยากเป็นนายกฯคนนอกหรืออย่างไร ซึ่งการเลือกนายกฯ ส.ส. เป็นคนเสนอ ส่วน ส.ว. จะดูว่าเป็นคนดีหรือไม่ และให้ประชาชนเป็นคนเลือก ซึ่งที่ผ่านมาคนที่ถูกเลือกหลายคนก็ติดคุก แล้วทำไมแยกแยะกันไม่ออก,ส่วนข้อเสนอที่ผ่านมาของ คสช.ในร่างรัฐธรรมนูญที่อยากให้ ส.ว.มีสิทธิเลือกนายกฯคนนอกนั้น พล.อ.ประยุทธ์ กล่าวว่า ไม่ใช่การส่งสัญญาณ เรื่องดังกล่าวจบไปแล้ว ตนรู้แค่ว่าจะมีบทเฉพาะกาลกำหนดให้ตั้งคำถามหรือไม่ตั้งก็ได้ ซึ่งต้องดูว่าทำไมต้องตั้ง หรือเพราะไม่ไว้ใจ และนักการเมืองควรตอบว่า ไม่ต้องมาเป็นห่วง ในนามหัวหน้าพรรคจะเข้าสู่การเลือกตั้งด้วยความบริสุทธิ์ยุติธรรม ถ้าไม่ดีก็พร้อมจะติดคุก แต่ไม่มีใครกล้าบอกแบบนี้ แล้วจะคาดหวังกับคนแบบนี้หรือ,พล.อ.ประยุทธ์ กล่าวต่อว่า ในส่วนของ ครม.และ คสช. ไม่มีใครอยากลงเล่นการเมือง หากตนไม่อยู่ก็ไม่มีใครอยากอยู่ และยืนยันว่า คสช. ไม่ได้เตรียมการตั้งพรรคการเมือง ตอนนี้ต้องแก้สถานการณ์ให้ไปต่อ ให้มีการประชามติและมีการเลือกตั้งให้ได้ก็จะจบหน้าที่ของตน ส่วนตัวไม่เคยคิดอยากเล่นการเมือง แต่อยากทำงานให้เสร็จเพื่อทุกคน ไม่ใช่เพื่อพวกตนหรือเพื่อตระกูล เพราะพวกเขาไม่เคยได้อะไรจากตนเลย,นอกจากนี้ นายกฯ ยังปฏิเสธกระแสข่าวว่าผู้ใหญ่ใน คสช.เล็งคนที่จะมาเป็นนายกฯคนนอกไว้แล้วว่า ไม่เป็นความจริงและไม่มีชื่อ พล.อ.ประวิตร วงษ์สุวรรณ รองนายกรัฐมนตรีและรมว.กลาโหม เพราะไม่ได้ลงสมัครเลือกตั้ง ส่วนนักการเมืองในขณะนี้ใครมีแววที่จะมาเป็นนายกฯได้บ้างนั้น ก็มีมาก แต่ตนไม่ชอบสักคน หากชอบจะมายืนตรงนี้ทำไม ตนเลือกทุกครั้งและทุกพรรค แล้วทำไมยังไม่สงบเรียบร้อย แสดงว่ายังไม่ดีพอ ตนเลือกแล้วผิดหวังทุกที ใครจะเลือกแล้วผิดหวังซ้ำแล้วซ้ำอีกก็ตามใจ,เมื่อถามว่า กระแสข่าวว่านายกฯคนนอก มีชื่อย่ออักษร ย่อ ส. หรือ นายสุรเกียรติ์ เสถียรไทย ใช่หรือไม่ พล.อ.ประยุทธ์ กล่าวว่า ไม่มี ทำไมท่านอยากเป็นก็ให้ท่านสมัคร ใครจะบอกว่าเลือกใคร ส.มีใครอีก ส.ทัศนจินดา หรือสมจิตร ทรัพย์สำรวย สมจิตร นักมวยเหรอ ยังนึกไม่ออก เขียนใส่กระดาษมาแล้วจะดูให้,เมื่อถามว่า จะมีใครเป็นม้ามืดอีกหรือไม่ พล.ประยุทธ์ กล่าวว่า จะมีม้ามืดได้อย่างไร ม้ามืดมาอย่างไรอยู่ที่นักการเมืองไม่ใช่ตน เมื่อการเมืองมาเต็มรูปแบบตนก็บังคับใครไม่ได้อยู่แล้ว แต่เป็นเรื่องของประชาชนกำหนด ส่วนหากมีการเสนอชื่อ พล.อ.ประยุทธ์ มาเป็นนายกฯคนนอกนั้น เสนอไม่ได้เพราะรัฐธรรมนูญเขียนไว้ว่า ส.ส.เป็นคนเลือกนายกฯ เว้นแต่มีเหตุการณ์ความจำเป็นเหมือนคราวที่แล้ว ที่มีการตีกัน รัฐบาลไม่มีอำนาจเต็ม เลือกตั้งกันเองไม่ได้ ถึงต้องหานายกฯคนนอก แล้วอยากให้ถึงตรงนั้นกันหรืออย่างไร แต่หากถึงตรงนั้นก็ช่วยไม่ได้,ทำไมต้องมาเอาฉัน ทำไมอยู่กันเองไม่ได้เหรอ ทำไมไม่หยุด จะตีกันแบบเดิมเหรอ แล้วกลับไปนายกฯคนนอก ก็ย้อนกลับไปแบบเดิมหมด ทำไมไม่คิดหยุดทุกอย่างตั้งแต่ต้น ไม่เอาคนมาประท้วง ไม่ประจานต่างประเทศ แค่นี้ยังทำไม่ได้ อย่าไปหวัง ผมไม่หวัง จะประชามติหรือเลือกตั้งผมก็ทำตามระบบ ตราบใดที่มีคนพูดอยู่แบบนี้ก็ไม่มีทางสำเร็จ พล.อ.ประยุทธ์ กล่าว,เมื่อถามว่า นายกฯยังไม่เคยพูดชัดเจนว่า เห็นด้วยกับร่างรัฐธรรมนูญที่กำลังจะทำประชามติในขณะนี้ และคำถามพ่วงที่ให้ ส.ว.เลือกนายกฯ  พล.อ.ประยุทธ์ กล่าวว่า รัฐธรรมนูญออกมาได้แค่นั้น ก็เป็นการทำงานของคณะกรรมการร่างรัฐธรรมนูญ(กรธ.) ซึ่งตนมีความเคารพอยู่แล้ว เพราะเป็นทีมงานเดียวกันที่ทำเพื่อประเทศชาติ ตนไม่ได้ขัดแย้งอะไร ออกมาอย่างไรก็อย่างนั้น ตนจบตรงนั้น ส่วนคำถามพ่วงก็ได้บอกเหตุผลไปแล้ว ที่มีการเห็นด้วยให้ออก เพราะเขาไม่ไว้วางใจว่ารัฐบาลต่อไปจะทำตามที่ว่าไว้หรือไม่ ฉะนั้นควรไปถามรัฐบาลต่อไปว่าจะทำหรือไม่ มาทำสัญญากับประชาชน ไม่ใช่มาถามตน ,พล.ประยุทธ์ กล่าวต่อว่า วันนี้รัฐบาล และคสช. ทำอย่างเต็มที่เพื่อไม่ให้ประชาธิปไตยสไลด์ลงไป หลายประเทศซึ่งเป็นประเทศประชาธิปไตยก็เป็นกำลังใจให้ตน แต่ทำไมของเราเองเสื่อมถอยลงไปทุกวัน จึงทำให้ตนหงุดหงิด ส่วนแนวทางหากร่างรัฐธรรมนูญไม่ผ่านประชามตินั้น ก็ให้ร่างใหม่ ไม่ได้ไปขู่ใคร แต่ถ้าไม่ผ่านจะทำอะไรได้ หากบอกว่าชอบหรือใช่ก็จะหาว่าชี้นำ ตนเตรียมไว้อยู่ในใจ ไม่เอาฉบับไหนทั้งนั้น ส่วนที่นักการเมืองเรียกร้องให้เปิดเผยแนวทางหากร่างรัฐธรรมนูญไม่ผ่านประชามติ เพื่อให้ประชาชนมีทางเลือกนั้น,พล.อ.ประยุทธ์ กล่าวว่า คุณไปถามประชาชนสิ ผมจะถามข้างนอก ที่ตัดหญ้ารู้เรื่องไหม คุณอย่ามาพูดประชาชนกับผมนักเลย ชาวนารู้เรื่องสักกี่คน เขาหากินงกๆ ทุกวัน แต่ทำให้เขายากจนอยู่ทุกวัน นั่นคือประชาชนที่เขาอ้าง คนที่สนใจและเคยอ่านรัฐธรรมนูญมี 40% เขามีการสำรวจทุกหมู่บ้าน เขาบอกไม่รู้เรื่องประชาธิปไตย ชาวบ้านยังไม่รู้จัก กรธ. เลย มันเป็นความแตกต่างทางความคิด ต้องทำให้เขาเข้าใจ  และหากใครชักจูงประชาชนก็ต้องลงโทษ พล.อ.ประยุทธ์ กล่าว และระบุด้วยว่า ในวันเดียวกันนี้ ครม.ได้มีมติอนุมัติงบประมาณ จำนวน 2,991 ล้านบาท เพื่อการจัดทำประชามติตามที่ กกต.เสนอ เนื่องจากเป็นไปตามกติกา แต่จะเสียเงินเปล่าหรือไม่ตนก็ไม่ทราบ เลือกมากี่ครั้งก็เหมือนเดิม หลายประเทศเมื่อเขียนรัฐธรรมนูญแล้วเขาก็ประกาศใช้ทันทีก็เห็นเขาเจริญดี ไม่เห็นต้องทำประชามติ
นายกฯ ซัด ร่าง รธน.ฉบับ กรธ. ระบุทีมงานเดียวกันที่ทำงานเพื่อประเทศชาติ เผยสำรวจพบชาวบ้าน ที่ให้ความสนใจ รธน. 40% แต่ส่วนใหญ่บอกไม่รู้เรื่อง รธน. ไม่รู้จัก กรธ. ชี้หากประชามติไม่ผ่าน ก็ร่างใหม่
ร่างรัฐธรรมนูญ,ประชามติ,คำถามพ่วง,จุดยืนพรรคการเมือง,สนช.,สืบทอดอำนาจ,ที่มา ส.ว.,อำนาจ ส.ว.,ส.ว.โหวตนายกฯ,นายกฯคนนอก,ตั้งพรรคการเมืองใหม่,ประยุทธ์ จันทร์โอชา,ผ่านไม่ผ่านประชามติ,กรธ.,คว่ำประชามติ,ข่าว,ไทยรัฐออนไลน์,ข่าวการเมือง